ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαρτίου 1975 περί τροποποιήσεως της αποφάσεως της 13ης Ιανουαρίου 1971 "περί αναδιοργανώσεως του Κοινού Κέντρου Πυρηνικών Ερευνών (ΚΚΠΕ)" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 8, Εκτιμώντας: ότι εξέδωσε στις 13 Ιανουαρίου 1971 απόφαση περί αναδιοργανώσεως του Κοινού Κέντρου Πυρηνικών Ερευνών (ΚΚΠΕ) (1), η οποία ετροποποιήθη στις 13 Νοεμβρίου 1974 (2)- ότι είναι αναγκαίο να μεταβιβάζει ο γενικός διευθυντής στους επικεφαλής εγκαταστάσεων τις απαραίτητες αρμοδιότητες προκειμένου να επιτευχθεί η διοικητική αποκέντρωση, ΑΠΟΦΑΣΙΖΕΙ: Άρθρο μόνο Μετά το άρθρο 10 της αποφάσεως της 13ης Ιανουαρίου 1971 προστίθεται άρθρο 10α) που έχει ως εξής: "Ο γενικός διευθυντής δύναται να εκχωρεί στους επικεφαλής εγκαταστάσεων τις εξουσίες που του έχουν ανατεθεί από την παρούσα απόφαση. Ο γενικός διευθυντής ενημερώνει την Επιτροπή όσον αφορά τις αρμοδιότητες που εκχωρούνται δυνάμει του παρόντος άρθρου." Έγινε στις Βρυξέλλες, στις 25 Μαρτίου 1975.

[Source: multi_eurlex | Tokens: 1018]